लुधियाना । जालंधर-पानीपत हाईवे के शहर से गुजरते 22 किलोमीटर हिस्से पर दिल्ली व जालंधर आने-जाने के लिए शिवपुरी से जालंधर बाईपास के बीच एंट्री-एग्जिट मिलेंगे। यहीं पर दिल्ली से आने वाले लोग शहर के लिए उतर सकेंगे और जालंधर के लिए चढ़ सकेंगे। वहीं, जालंधर से आने वाले लोग उतर सकेंगे और दिल्ली के लिए चढ़ सकेंगे। इसके बाद अगले महीने 10 जनवरी तक हाईवे का अब तक बन चुका पूरा हिस्सा ग्रिलें लगा कवर कर दिया जाएगा। रविवार को ट्रैफिक पुलिस और सोमा कंपनी के अफसरों के बीच मीटिंग में पुलिस की रिक्वेस्ट पर यह योजना बनाई जा रही है। ट्रैफिक पुलिस ने 4 जगहों पर परमानेंट एंट्री-एग्जिट की प्रपोजल एनएचएआई से अप्रूव होने तक यह टेंपरेरी सुविधा देने की मांग की है ताकि हाईवे की सुविधा शहर के लोगों को भी मिल सके। बता दें कि एनएचएआई की मौजूदा प्लानिंग से सिर्फ लाडोवाल में ही एंट्री-एग्जिट था।
सर्विस लेन बनने लगी, नाले पर बनेगी
पुली हाईवे को ग्रिलों से बंद करने से पहले सोमा कंपनी अब सर्विस लेन को ठीक कर रही है। इसमें जालंधर-बाईपास से शिवपुरी तक एक तरफ 2.5 किलोमीटर सर्विस लेन बन चुकी है। दूसरी तरफ वाले हिस्से में सोमवार से काम शुरू हो जाएगा। वहीं, टिब्बा रोड से ताजपुर रोड तक सर्विस लेन के मिसिंग लिंक में कंस्ट्रक्शन कंपनी पुली बनाएगी। वहीं, काराबारा चौक का काम भी मंडे से शुरू होगा।
ट्रांसपोर्ट नगर में बनेगा चौक, ट्रायल लेगी पुलिस
ट्रांसपोर्ट नगर के हाईवे पर निकलते रास्ते पर लगने वाले ट्रैफिक जाम और एक्सीडेंट्स के चांसेस कम करने के लिए यहां पर चौक बनेगा। ट्रैफिक पुलिस और कंस्ट्रक्शन कंपनी की मीटिंग में यह फैसला हुआ। हालांकि चौक बनाने से पहले ट्रैफिक पुलिस इसका ट्रायल लेगी।
hin_Deva hin_Deva hin_Deva hin_Deva hin_Deva